google/wiki40b huggingface dataset:
Pierre Rousselot

Bakgrunn

Pierre Rousselot, som kom fra en bankierfamilie i Nantes,  trådte inn i jesuittordenen i 1895 og studerte teologi og filosofi i Canterbury. På grunn av det politiske klima i et Frankrike som nettopp hadde vedtatt antikirkelige lover, hadde de franske jesuitter midlertidig lagt sine studieinstituasjoner til forskjellige steder i det sørlige England.

Prest

Han ble presteviet 24. august 1908 i Hastings, og ble promovert til doktor i filosofi ved Sorbonneuniversitetet. Fra 1909 til han ble innkalt til soldattjeneste i første verdenskrig i 1914 var han - med unntak av et år i England 1912-1913 - professor for dogmatikk ved Institut Catholique i Paris. 
Han falt i 1915 ved Éparges.

Filosofisk-teologisk ansats

Peter Pierre Rousselots filosofi og teologi utgår fra Thomas av Aquino og kretser under inspirasjon fra Maurice Blondel rundt forholdet mellom natur og nåde. Guds åpenbaringshandlinger må skje i pakt med menneskets erkjennelsesevner, som Rousselot oppfatter som evner som strekker seg inn i det overnaturlige.
Rousselots verk L’intellectualisme de saint Thomas kastet søkrlys på Thomas’ syntese av kristen platonisme.
Rousselot fremla et nytt konsept for åpenbaringsforståelsen: At åpenbaring ikke blir betraktet som summen av distinkte sannheter, proposisjoner og vurderinger, men som en form for kunnskap som er for alltid innvekslingsbar (monnayable) i distinkte ideer og proposisjoner som utfolder den men uten å kunne gjøre den fullt ut uttømmende, og uten å hevde at den supplementerer den. Åpenbaringen var, fremholdt ham, den levende og kjærlighetsfylte kunnskap som apostlene hadde om Jesus. Måten etter hvilken de mange dogmer er allerede tilstede i den enestående og uforanderlige kunnskap som er den apostoliske skatt er ikke logisk, men kristologisk. 
Rousselots tenkning har influert også utenfor de franske rekker, blant andre teologene Hans Urs von Balthasar og Karl Rahner. De Lubacs bidrag til spørsmålet om den dogmatiske utviklingshistorie er i hovedsak en ny utforming av hva Rousselot lærte; de Lubac hadde gransket de materialer han studerte og publiserte.
Sematuridae

Utseende

Middelsstore til store (vingespenn 40 – 80 mm) sommerfugler med store vinger, mange kan minne om smygere (Hesperiidae). Kroppen er forholdsvis liten og kort. Hodet er stort og bredt. Hos Sematurinae finnes punktøyne (ocelli) og fasettøynene har hår, disse mangler hos Apoprogenes. Antennene er rundt halvparten så lange som forvingene, fortykkede mot spissen, ytterst med en krok. Vingene har vanligvis brun
grunnfarge med mange tynne, lyse, bølgete tverrlinjer. Apoprogenes hesperistis har gråspraglete forvinger og bakvinger som er bleke ved roten, svarte ytterst. Forvingene er trekantede, brede hos Coronidia, mer avlange hos Sematura. Bakvingene er store og brede. Hos slekten Sematura er de trukket ut til påfallende, tykke, kubbeformede stjerter bakerst, ved roten og ofte også ved spissen av stjertene er det øyeflekker. Slekten Coronidia har et bredt, iridiserende blått tverrbånd på bakvingene. Artene i slekten Homidiana har rosa, oransje eller gule tegninger på vingene, Anurapteryx er brune og kan minne om målere. Larvene er avlange og nakne. Hos Homidiana har de en rekke av svarte pigger på hver side. Larvene til Coronidia og Sematura mangler disse piggene og ligner på lavdekte kvister, Coronidia-larven har i tillegg «falske øyne» som gjør at den kan ligne på en edderkopp.

Levevis

De fleste voksne sommerfuglene flyr om dagen, men noen er nattaktive. Inntil nylig var larvestadiene praktisk talt ukjente, men de siste årene er flere arters larver identifisert. Det ser ut til at familiens medlemmer kan leve på en rekke forskjellige plantefamilier.

Sjeldne arter

Apoprogones hesperistis, det enste medlemmet i underfamilien Apoprogoninae og den eneste sematuriden som er kjent utenfor Amerika, ser ut til å være meget sjelden. Arten er ikke gjenfunnet etter at den ble beskrevet fra Swaziland i 1903 og kan muligens alt være utdødd.
Eridu

Eridu (sumerisk: eriduki; akkadisk: irîtu) er en oldtidsby i Sumer i hva som i dag er Tell Abu Shahrain i provinsen Dhi Qar i Irak. Eridu er betraktet som den eldste byen i sørlige Mesopotamia, og dessuten en av de aller eldste i verden. Den er lokalisert 12 km sørvest for Ur og var den byen som lå aller lengst sør av et konglomerat av sumeriske byer som vokste opp rundt templer, bortimot i synsvidde av hverandre. I sumerisk mytologi var Eridu opprinnelige hjemstedet til guden Enki, som man oppfattet som byens guddommelig grunnlegger. Hans tempel ble kalt for E-Abzu ettersom Enki ble oppfattet som å leve i Abzu, «det dypet havet», en akvifer som fra hvor alt liv var antatt å nedstamme fra.

Arkeologi

Stedet Tel abu Shahrain, i nærheten av Basra, ble opprinnelig undersøkt og utgravd av John George Taylor i 1855, R. Campbell Thompson i 1918, og H.R. Hall i 1919. Utgravningene ved stedet ble gjenopptatt fra 1946 til 1949 under Fuad Safar og Seton Lloyd fra Iraks myndigheter. Disse arkeologiske undersøkelsene viste, i henhold til A. Leo Oppenheim, at «til sist havnet hele sør i stagnasjon, overga det politiske initiativet til herskere i de nordlige byene», og byen ble oppgitt en gang rundt 600 f.Kr.
Bortsett fra Enmerkar fra Uruk (som nevnt i Aratta-eposene), er det flere senere historiske sumeriske konger funnet i inskripsjoner funnet her som det fortelles har arbeidet på eller fornyet E-abzu-templet, inkludert Elili fra Ur; Ur-Nammu, Shulgi og Amar-Sin fra Ur-III, og Nur-Adad av Larsa.
John P. Madgett kullkraftverk

John P. Madgett kullkraftverk  er et varmekraftverk i Buffalo County, nær tettstedet Alma, i delstaten Wisconsin i USA. Det ligger ved Ohio River og har en installert produksjonskapasitet på 400 MW. Brenselkilden er kull. Utbyggingen skjedde 1975–1979. Operatør og hovedeier er Dairyland Power Cooperative. 
Det ligger ved siden av Alma kullkraftverk ved bredden av Mississippi River.
Cotabato (provins)

Politisk inndeling

Cotabato er delt i 1 "city" (bykommune) og 17 "municipalities" (landkommuner).
David P. Dahl

Liv og karriere

Dahl har norske aner, faren Peder Dahl het opprinnelig Malmedal og var fra Malmedalen i Fræna kommune. Han utvandret til Amerika på 1920-tallet. Der tok han etternavnet Dahl. Moren, Norma Nordseth kom fra Nordstrand, ved Oslo. Han vokste opp i San Francisco. Han studerte ved Pacific Lutheran University, Tacoma, Washington, som ble grunnlagt i 1890 av skandinaviske emigranter. 
Etter endt utdanning bosatte han seg i Tacoma og begynte sitt arbeide som lærer, organist, kirkemusiker, og orgel rådgiver. Han var tilknyttet Pacific Lutheran University, som professor og universitets organist, hvor han var medlem av det musikalske fakultetet i 30 år. I over førti år var Dahl organist og musikalsk ansvarlig ved Christ Church, Episcopal, Tacoma, Washington. 
Dahl har komponert en rekke verk for orgel, flere er publisert på papir og som plateinnspillinger. Hans komponist virke har i hovedsak vært etter at han gikk av med pensjonen fra Pacific Lutheran University i år 2000. Han har holdt konserter og deltatt på flere kirkemusikalske festivaler, blant annet ved The National Conventions of the American Guild of Organists og Organ Historical Society. Han er tildelt flere utmerkelser, blant annet Distinguished Service Award av Organ Historical Society, The Distinguished Alumnus Award av Pacific Lutheran University, og The Bishop’s Cross av the Episcopal Diocese of Olympia . 
Dahl har særlig arbeidet med nye og historiske mekaniske kirkeorgel (pipeorgel). Han har vært orgelkonsulent for flere kirker, institusjoner og orgelbyggere, særlig nordøst i USA (Pacific Northwest) og utformet spesifikasjoner til en rekke kirkeorgel . Sammen med Glenn D. White, etablerte han Olympic Organ Builders, i Seattle i 1962. Hensikten var å representere to tyske kirkeorgelbyggere. Sammen hadde de en periode også et verksted som bygget flere pipeorgel.
Anna Norrie

Biografi

Norrie var engasjert ved Nya teatern i Stockholm 1882–84, ved Södra och Djurgårdsteatrarna 1884–87. Deretter var hun i 1887- 89 leder for Vasateatern. Hun filmdebuterte i 1903 i Ernest Flormans Sköna Helena, og medvirket i alt i ni filmer. Hun var gift med den danske forfatteren William Norrie mellom 1891 og 1909, og med skuespilleren Anton de Verdier 1909–1918.
Anton Gogeisl

Biografi

Etter ordensinntreden og studium ved universitetet i Ingolstadt i Bayern reiste han og flere andre jesuitter som misjonærer til Kina i 1736.  I Macao fikk han sin avsluttende forberedelse på sitt virke i Kina ved jesuittenes universitetskollegium São Paulo. 
Så kom han til Beijing. Der eleverte den unge Qianlong-keiseren ham til mandarin. I 1746 etterfulgte Gogeisl sin landsmann og mentor Ignaz Kögler i embedet som president for det astronomisk-matematiske byrå ved det keiserlige hoff. Han var medforfatter av det store astronomiske verk I siang kao tscheng (35 bind).
Etter at pave Benedikt XIV satte sluttstrek for ritestriden i Kina 1742/44 ved å forby de jesuittiske akkomodasjoner, tiltok keiserhusets press mot misjonærene. Men Gogeisl kunne på grunn av sine kunnskaper fortsette uforstyrret i sitt embede til sin død. 
Han ble gravlagt på jesuittenes gravsted Zhalan i Beijing.
Tretorn

AB Tretorn (1891–1979) er en tidligere svensk produsent av gummiprodukt. 
Det ble etablert i 1891 av den danske havneingeniør Johan Dunker under navnet Hälsingborgs gummifabriks AB, og man laget kalosjer av gummi, så mange som 39 000 par i 1892 og 206 000 i 1894. Sønnen Henry Dunker (1865–1962) ledet firmaet fra 1894.  Andre produkt var sykkelpedaler og baller til idrettslig bruk. De fikk i 1912 reservert varemerket Tretorn.  I Norge var firmaet representert ved Hans Bergsland (1878–1956) som drev firmaet Helsingborgs Galoscher A/S i Kristiania.
I 1927 ble Förenade gummifabrikernas AB etablert med Henry Dunker som direktør. Selskapet kjøpte opp aksjemajoriteten flere konkurrenter og skiftet i 1934 navn til AB Tretorn. Som Sveriges største importør av kautsjuk produserte man og eksporterte mange støvler, sko, tennisballer og badehetter.  I 1967 lanserte de Tretorn Nylite. Fabrikken hadde på det meste 3 000 ansatte og var byens største arbeidsgiver. Plastavdelingen ble nedlagt i 1979.  I 1981 ble det solgt til Aritmos-konsernet som fortsatte produksjon i andre land. Tretorn er i dag et varemerke brukt på sko laget av det tyske Puma (selskap), etablert 1922, som sikret seg rettighetene i 2001. Det italienske MODO sikret seg rettighetene til å lage brilleinnfatninger med navnet Tretorn.
Mål (enhet)

Mål er en gammel måleenhet av areal. I dagligtale benyttes begrepet som synonymt med dekar, altså 1 000 kvadratmeter, eller omkring 31,6 x 31,6 meter.

Eldre definisjoner

I tidligere tider var et norsk mål lik ¼ tønneland eller 10 000 kvadratfot, tilsvarende ca. 984,34 m² (basert på en fot som var 31,375 cm lang, definert i lov av 1824). Foten har imidlertid variert i størrelse gjennom tidene, så et mål har variert tilsvarende. Målet ble videre inndelt i 100 roder.

Moderne definisjon

Da meterkonvensjonen ble innført i Norge fortsatte mange å bruke mål som en størrelse som beskriver areal.
Petter Nome

Biografi

Nome er født i Kristiansand, men flyttet til Oslo i ung alder.
Han har mellomfag i kriminologi fra Universitetet i Oslo (1979).
Han har arbeidet både som trikkekonduktør, industriarbeider og sjømann. I 1978 ble han journalist i Arbeiderbladet og deretter var han en av de som var med å starte Radio Oslo, en av de første nærradiostasjonenen i Norge. 
Et av sine tidligste oppdrag for NRK hadde Nome da han, sammen med Anne Grete Preus, i 1984 var programleder for ungdomsprogrammet ZikkZakk. Et annet program han hadde ansvar for var Zting. 
Året etter var han den norske programverten for den direktesendte konserten Live Aid. I NRK har han i det vesentlige arbeidet som programleder for ulike underholdningsprogrammer og ungdomsprogrammer, og som programsekretær og journalist i nyhetsavdelingen, det meste av tiden som frilanser. I 1987 var han med å lage den halvdokumentariske serien Året 2048, som tok for seg problemer knyttet til ozonlaget og drivhuseffekten.
Nome skapte debatt i NRKs ledelse da han vinteren 2003 engasjerte seg sterkt mot USAs planlagte angrep på Irak. Engasjementet kostet ham oppdraget som programleder for programposten Sommeråpent samme år. Han sluttet derfor i NRK og ble kort tid etter ansatt som kommunikasjonsjef i Flyktninghjelpen. I 2006 var han imidlertid tilbake i NRK, nå som programleder for Frokost-TV. I 2009 ble han ansatt som direktør for Bryggeri- og drikkevareforeningen.
Nome er gift 2009 med Hilde Hummelvoll. Han har tre barn fra et tidligere ekteskap.
Fire Down Below (1997)

Handling

Giftige kjemikalier blir dumpet i forlatte gruver i Appalachene i Kentucky. Jack Taggart (Steven Seagal) jobber som "miljøagent" for regjeringen, og blir sendt avgårde for å se nærmere på den omfattende miljøkriminaliteten. En nær venn av Jack ble tidligere sendt ned for å undersøke den samme saken, men kom aldri tilbake – og dette er også en av grunnene til at etterforskningen gjenopptas. Jack havner i den lille byen Jackson i Kentucky, hvor han forsøker å gjøre seg til lags med flest mulig for å komme til bunns i saken. Han utgir seg for å være prestens assistent, og hjelper så mange han kan med småreparasjoner osv. Han oppdager fort at det er den mektige foretakseieren Orin Hanner (Kris Kristofferson) som står bak den ulovlige dumpingen. Hanners lakeier er bare interessert i å tvinge Jack vekk fra byen så fort som mulig, men Jack har den standhaftighet som behøves, og har ikke tenkt til å gi seg ikke før han finner ut av saken. Det hele ender i et voldelig oppgjør mellom Taggart og Hanners lakeier.
Kakinada

Geografi

Byens gjennomsnittshøyde over vannet er 2 meter. Normal årlig nedbørsmengde er mellom 110 og 115 cm.
Meridianen som definerer Indisk Standard Tid (IST), (82,5 lengdegrader) passerer gjennom byen.

Luft

Nærmeste flyplass er Rajahmundry, ca. 65 km fra byen. Flyplassen har forbindelse til Hyderabad, Chennai og Visakhapatnam. Kingfisher Airlines er det flyselskapet som flyr herfra. Nærmeste internasjonale flyplass er Visakhapatnam ca. 145 km unna, som har forbindelse med de fleste store flyselskapene til de fleste større byene i landet.

Jernbane

Kakinada er godt forbundet til resten av landet med jernbane. Byen har to større togstasjoner, Kakinada Town Junction og Kakinada Port.

Sjø

Kakinadas dypvannshavn er delstatens andre største nest etter Vishakapathnam. Den er drevet av Ankringshavnen og var i mange år den største av alle mindre havner i hele India. I dag opererer den gamle ankringshavnen parallelt med den nye dypvannshavnen. I tillegg planlegges en ny havn for å tjene KSEZ (Kakinada Special Economic Zone).
Dat Dere

«Dat Dere» er en amerikansk jazzsang, skrevet av Bobby Timmons (melodi) og Oscar Brown, Jr. (tekst)
Den ble første gang innspilt i 1960 av Art Blakey and The Jazz Messengers og utgitt på LP-platen, The Big Beat (Blue Note BLP 4029), mens Timmons var bandets pianist.
Oscar Brown Jr. skrev teksten senere til sangen kom på hans debut-LP Sin & Soul...and Then Some (Columbia CS 8377 (stereo) og Columbia CL 1577 (mono), 1960), noe han også gjorde med to andre ferske jazzinstrumentaler, Mongo Santamarías «Afro Blue» og Nat Adderleys «Work Song».
Teksten beskriver et barns nysgjerrighet og spenning under et besøk til zoo med sin far og dennes refleksjoner over at barnet vokser opp.

Nynorsk versjon

Edvard Hoem har skrevet en nynorsk tekst. Den har tittelen «Ka e det?».
Eidangerfjorden

Eidangerfjorden er en fjord i Porsgrunn kommune i Telemark. Den er seks kilometer lang, og strekker seg fra mellom Brevik og Sandøya, inn i Eidanger, til Nystrand. Den største øya er Kattøya innerst i fjorden, ved camping- og badeplassen Olavsberget.
På østsiden av fjorden finnes Seivall, kretsanlegg for seiling , og de kommunale badeplassene Brønnstadbukta og Røra (Skien kommune).
Ytterst i fjorden, ved Brevik, finnes utskipningshavn for sementfabrikken Norcem. Lenger inne, på vestsiden, ligger tettbebyggelsen Heistad med Heistadstranda, og flere mindre friområder.
Binde

Binde er et tettbebygd sted i Stod i Steinkjer kommune i Trøndelag.  Stedet ligger langs fylkesvei 763 like nord for For kirke, og har butikk, skole, barnehage, samfunnshus, idrettsanlegg, lysløype, eldresenter og et par bedrifter med foredling av matvarer. Bygda hadde meieri fra 1888 til 1967, og postkontor fra 1890 til 1997.
Mörrum

Mörrum er et tettsted i Karlshamn kommune i Blekinge län i Sverige. I 2010 hadde tettstedet 3 695 innbyggere.
Thomas Strand

Riksdagsmedlem

Strand ble valgt inn i riksdagen som representant i riksdagsvalget i 2006. Strand hadde før dette vært riksdagsmedlem i to kortere perioder, som erstatter, i henholdsvis 2002 og 2005.
Etter valget i 2010 har Strand sittet i utdanningskomiteen, samt vara i forsvarskomiteen og konstitusjonskomiteen. Strand er også vara i EU-nemnda. Strand sitter forøvrig i styret i Stiftelsen Riksbankens Jubileumsfond.

Andre engasjement

Strand er medlem av Broderskapsrörelsen, hvor han er styremedlem.
Harry Haraldsen

Personlige rekorder

42,9 – 1.31,1 – 2.15,7 – 4.56,7 – 8.34,2 – 17.54,5
Nanling (Wuhu)

Nanling (kinesisk: 南陵县; pinyin: Nánlíng Xiàn) er et fylke i provinsen Anhui i Folkerepublikken Kina. Det ligger i byprefekturet Wuhu.
Befolkningen var på 537 880 innbyggere i 1999.

Kulturminner

Kopperbergverkene i Dagongshan og Fenghuangshan (Dagongshan – Fenghuangshan tongkuang yizhi, 大工山—凤凰山铜矿遗址) og jordhauggravene i Sør-Anhui (Wannan tudun muqun, 皖南土墩墓群) fra perioden fra Det vestlige Zhoudynasti til Vår- og høstannalenes tid er oppførte på Folkerepublikken Kinas liste over kulturminner.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kinas riksvei 318, en av Folkerepublikken Kinas lengste hovedveier, løper også gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Finnøya (Sandøy)

Finnøya er ei øy i Sandøy kommune i Møre og Romsdal. Finnøya ble først befolket i 1864, da Sandøya hadde en utskifting av gårdbrukene. Øya hadde 134 innbyggere pr 01.01.2013.
Finnøya har fergeforbindelse i nordøst til Sandøya, Orta, Ona og Småge. Fra Småge i Aukra kommune er det forbindelse til fastlandet. I sørvest er det en bro over til Harøya.
Håp i havet er et badeland på Finnøya. Anlegget ligger i havgapet og har to basseng med havutsikt.

Historie

På grunn av gårdbruk-utskiftingen på Sandøya i 1864, flyttet Oline og Nils Olsen til Finnøya. De tok også med seg husene de eide på Sandøya. De fødte i 1865 sønnen Nils Nilsen Finnøy (1865-1939), den første som ble født på Finnøya. Nils Nilsen Finnøy begynte som smed i egen smie og leverte forskjellig utstyr til fiskeflåten. I 1902 stod den første båtmotoren klar, en firetakts glødemotor. Det ble begynnelsen på en produksjon av motorer til fiskeflåten og etableringen av A/S Nils N. Finnøy Motorfabrikk eller bare Finnøy Motorfabrikk.
Ust-Kamenogorsk-demningen

Ust-Kamenogorsk-demningen er en demning med vannkraftverk i elva Irtysj i Kasakhstan. Installert total vannkrafteffekt er 339,4 MW, fordelt på 4 turbiner. Årsproduksjonen er 1,58 TWh.
Diamanter varer evig (roman)

Handling

Diamanter blir smuglet ut av Sierra Leone, og Bond må stoppe dette. Han tar på seg rollen som diamantsmugleren Peter Franks for å finne ut av hvordan smuglingen pågår. MI6 mistenker at en diamantbutikk kalt Diamantenes hus, kan ha noe med det å gjøre, siden de kjøper mindre og mindre diamanter, men tjener mer og mer.
Bond besøker mellomkvinnen Tiffany Case, og hun hjelper Bond med å smugle diamantene over til New York. Bond leverer diamantene til Spang-mafiaen. Nå skal mafiaen betale Bond for jobben, og for å hvitvaske pengene, lar de Bond satse på en hest, under et avtalt veddeløp. Ved hjelp av Felix Leiter, som jobber for Pinkterton, greier Bond å sørge for at hesten ikke vinner allikevel.
Nå blir Bond sendt til Las Vegas for å vinne tilbake pengene ved gambling. Bond får også vite at Rufus Saye, innehaveren av Diamantenes hus, er et dekknavn for Jack Spang, tvillingbroren til Seraffimo Spang. Og sammen styrer de Spang-mafiaen. I Las Vegas greier Bond å vinne mye mer enn hva Spang hadde beregnet på ham. Dette ergrer dem, og de setter etter ham, og det blir en biljakt.
Bond greier, ved hjelp av sin sjåfør Ernie Cureo, å sprenge den ene bilen. Men en annen bil med gangstere, setter etter dem, og de skyter Ernie. Tilslutt gir Bond og Ernie opp, og Bond blir tatt med til Seraffimos Cowboy-by Spectreville. Her blir han banket opp og torturert av Wint og Kidd som er to mordere for Spang-mafiaen. Opprinnelig het duoen Wint og Gore, men siden en slektning av Fleming het Gore, ble navnet byttet om til Kidd.
Bond våkner opp igjen, og sammen med Tiffany Case, rømmer de med en dresin i Spectreville. Men Seraffimo setter etter dem, med toget. Bond og Case greier å få toget over på et blindspor, og Seraffimo dør. Case og Bond drar nå på ferie. Men det viser seg at Wint og Kidd har lurt seg på cruisskipet de drar med. De kidnapper Case, men Bond finner dem og han skyter Wint og Kidd.
Etter denne episoden drar Bond til Sierra Leone for å stoppe Jack Spang alias Rufus Saye. Han har fortsatt å smugle diamanter, men Bond greier å skyte ned helikopteret hans, og Saye dør.

Fakta

Førsteopplaget på boken i England var på 14.700 eksemplarer.
Ian Fleming stoppet ikke med å skrive om diamantsmugling her: I 1957 skrev han boken The Diamonds Smugglers.
Skogbåndmåler

Utseende

En middelsstor (vingespenn 22 – 30 mm), slank, grå måler. Den kan kjennes fra andre arter i slekten Xanthorhoe på at vingene er lite kontrastrikt tegnet, forvingenes brede tverrbånd er lite eller ikke mørkere enn vingens grunnfarge. Hannen har smalt fjærformede antenner, hunnen trådformede. Forvingen er lysgrå, ved roten ved et smalt, ofte utydelig, grått tverrbånd. Rundt midten er det et bredt tverrbånd som ofte er nesten samme farge som vingens grunnfarge (men det er tydelig da det har mørke kanter). Dette båndet er ved fremkanten høyst en og en halv gang så bredt som ved bakkanten, på yttersiden stumpvinklet utbuktet i midten. Nær fremkanten er det en liten, trekantet, mørk flekk. Ellers mangler forvingen tydelige tegninger, men det er gjerne et par utydelige, smale tverrbånd langs ytterkanten. Bakvingen er silkeaktig gråhvit.
Larven er naken bortsett fra noen korte, stive børster, og brunspraglete.

Levevis

Arten lever i skog. Larvene finnes på blåbær (Vaccinium myrtillus) og skal også kunne gå på hønsegras (Polygonum spp.).

Utbredelse

Skogbåndmåleren er en nordlig art som i Europa bare finnes i Skandinavia, Finland, Baltikum og Russland. Den finnes også i Nord-Asia. I Norge er den funnet over det meste av landet, men nesten utelukkende i indre strøk.
Mott the Hoople

All the Young Dudes

En av de mest kjente sangene med Mott the Hoople er «All the Young Dudes» som ble skrevet av David Bowie.
David Bowie var en fan av bandet, og da han hørte at de var i ferd med å bli oppløst, tilbød han dem sangen «Suffragette City» som han egentlig hadde skrevet for sitt kommende album The Rise and Fall of Ziggy Stardust and the Spiders from Mars, for å hjelpe dem å komme seg videre, og hindre at bandet ble oppløst. De avslo, og Bowie skrev da «All the Young Dudes» til dem i stedet. Denne ble utgitt i 1972.